OzLabs/hebrew-wiki-articles huggingface dataset:
דוכיפת 3

דוכיפת 3 הוא לוויין זעיר, השלישי בסדרת לווייני דוכיפת הישראליים הנבנה במעבדת החלל במרכז המדעים הרצליה ובתיכון שער הנגב, על ידי תלמידי תיכון, כפרויקט משותף של סוכנות החלל הישראלית במשרד המדע, עיריית הרצליה, שער הנגב וקרן איקא. הלווין שוגר ב-11 בדצמבר 2019.

== מהלך הפרויקט ==
הלווין, השלישי בסדרת לווייני דוכיפת, נבנה במשותף במרכז המדעים הרצליה ובתיכון שער הנגב. קדמו לו דוכיפת 1 ו-דוכיפת 2, לוויינים מתוצרת קיובסאט שנבנו במרכז המדעים בהרצליה. 

לצורך בניית הלוויין הוקמו שתי תחנות קרקע ושני חדרים נקיים בשני בתי הספר, ובמהלך הפיתוח נדד הלווין בין שני בתי הספר. תלמידי בית הספר שהשתתפו בפרויקט התחלקו לצוותים שונים שעסקו בתתי המערכות, ונעזרו במהנדסים בתעשייה ובאקדמיה שתמכו בהם. פיתוח הלוויין החל בשנת 2017 ונמשך שלוש שנים.

== מטרת הלוויין ==
ללוויין מספר מטרות, אשר הראשונה שבהן היא שימוש כפלטפורמה חינוכית לתלמידים ויצירת תמריץ ללימודי חלל. בנוסף, דוכיפת 3 הוא לוויין חישה מרחוק הנושא עליו מצלמה במטרה לצלם את כדור הארץ, לחקור אותו ולהוות פלטפורמה למחקרים מדעיים ואקולוגיים. הלוויין שוגר למסלול לווייני נמוך בגובה של 550 ק"מ. הלווין בעל יכולת טעינת תוכנה מהקרקע, וניתן לשלוח פקודות באמצעות פיקוח מהקרקע. הלווין משומש גם לתקשורת של חובבי רדיו.

== מבנה הלוויין ==
הלוויין בגודל של כ-34.05*10*10 ס"מ - קיובסאט בגודל 3U. למרות גודלו הקטן, הלוויין כולל את תת-המערכות ההכרחיות ללוויין רגיל, לרבות מערכת בקרת אנרגיה, מערכת שידור, מערכת קליטה ועיבוד מידע ומערכת בקרה תרמית.

== שיגור ==
דוכיפת 3 שוגר ב-11 בדצמבר 2019, על ידי משגר PSLV C48 של נאס"א בפלורידה שבארצות הברית.

== קישורים חיצוניים ==
איתי נבו, [https://davidson.weizmann.ac.il/online/sciencenews/%D7%93%D7%95%D7%9B%D7%99%D7%A4%D7%AA-3-%D7%A2%D7%A4%D7%94-%D7%9C%D7%97%D7%9C%D7%9C דוכיפת 3 עפה לחלל], באתר מכון דוידסון לחינוך מדעי, 11 בדצמבר 2019

==הערות שוליים==

קטגוריה:לוויינים ישראליים
קטגוריה:צילום על ידי לוויין
קטגוריה:דוכיפתאים בתרבות
אגירוקאסיס

איור אפשרי של אגירקאסיס
אגירוקאסיס (שם מדעי: Aegirocassis) הוא סוג של פרוק-רגליים קדום מאוד אשר חי בתקופת האורדוביק לפני 480 מיליון שנה בימים שלחופי צפון אפריקה. המאובנים שלו התגלו ב-2015 במרוקו בידי החוקר מוחמד בן מואלה (Mohamed Ben Moula), אשר הביא אותם לחוקרים באוניברסיטה בבלגיה. המאובנים היו בעלי דפוס תלת-ממדי ייחודי והכילו שרידים של גפיים מוזרות ושל חלקי גב.

יצור זה היה אחד מהקדומים שבפרוקי הרגליים ואחד מהגדולים ביותר בבעלי החיים של האורדוביק, שהייתה תקופה בה שלטו חסרי חוליות ממגוון סוגים בימים ובאוקיינוס. יצור זה היה קרובו של האנומלוקאריס והגיע לאורך שני מטרים והיה ככל הנראה מסנן פלנקטון בעזרת זיפי רגליים דומים לזרועות שפעלו בדומה לרגלי סרטנים. הוא היה שטוח בצורתו ונע בצורה המזכירה דיונון מודרני במים בעזרת "גלימת סנפיר" בקצה גופו.

יצור זה היה ראשון אוכלי הפלנקטון והיה משייט במים ומשתמש בעיניו המורכבות כדי למצוא נחילים, אותם הוא אסף בעזרת רגליו הגדולות. הוא היה גדול בהרבה מרוב חסרי החוליות החיים והגדול ביותר בתקופתו.

==קישורים חיצוניים==

קטגוריה:דינוקרידידה
קטגוריה:בעלי חיים שחיו באורדוביק
קטגוריה:טקסונים שהתפתחו באורדוביק
Platyceramus

Platyceramus הוא סוג של צדפה קדומה אשר חיה בקרטיקון ונחשבת לסוג הצדפות הגדולות ביותר שהיו בעולם. לעיתים היא נחשבת לתת-סוג של הצדפה הגדולה Inoceramus, שחיה באותה תקופה. בסוג זה 2 מינים: Platyceramus cycloides ו-Platyceramus platinus, אשר חיו בעבר לחופי קנזס שבים הפנימי המערבי.

== מאפיינים ==
צדפה זו הגיע לרוחב של 1 מטר ואף ל-3 מטר בכמה ממצאים. ככל הנראה היא חיה במצולות הים, שם הייתה צריכה זימים רחבים כדי לקלוט חמצן. בתוך צדפה זו, בדומה לצדפה Inoceramus נמצאו יצורים קטנים יותר כמו בלוטי ים, סרטנים דומים ואף כמה דגים קטנים אשר השתמשו בקונכייה הרחבה אך הדקה של הצדפה כבית גידול בעודם צעירים. עם זאת חלקם נקברו והתאבנו איתה. 

צדפה זו התגלתה בכמה מקרים עם פנינים בתוכן.

==קישורים חיצוניים==

קטגוריה:צדפות פרהיסטוריות
קטגוריה:רכיכות שחיו במזוזואיקון
קטגוריה:מאובני טקסונים שתוארו ב-1932
פיתון מים דובודינגאלה

פיתון מים דובודינגאלה (שם מדעי: Liasis dubudingala) הוא מין נכחד של פיתון מים ממשפחת הפיתוניים אשר חי בעבר בצפון אוסטרליה. המאובנים שלו התגלו בצפון-מזרח קווינסלנד ב-1992 ב"אתר בלוף דאון" . המאובנים כללו חוליות, שברי צלעות ומאובני שיניים של הנחש.

פיתון זה דמה במראהו לפיתון זית אך היה גדול בהרבה והגיע לאורך של 10 מטרים, גדול בהרבה מהנחשים הגדולים ביותר בימינו - אנקונדה כהה ופיתון מרושת על פי המדידות המדויקות. בשל גודלו הוא היה טורף-על מסוכן לכל בעלי החיים של אוסטרליה הקדומה של תחילת תקופת המיוקן. הוא חי ביערות וסבכים וכן בביצות ונהרות רדודים טרופיים ושם ארב למיני יונקים, עופות וזוחלים אחרים ואולי יכל לטרוף תנינים צעירים.

בדומה לקרוביו המודרניים הוא לא היה ארסי אלא השתמש בשריריו כדי לחנוק את הטרף. הוא הטיל ביצים ושמר עליהם כרוך סביבם כמו פיתונים חיים.

==קישורים חיצוניים==

קטגוריה:פיתוניים
קטגוריה:מגה-פאונה של הנאוגן באוסטרליה
קטגוריה:בעלי חיים שחיו בנאוגן באוקיאניה
קטגוריה:נחשים פרהיסטוריים
קטגוריה:לפידוזאורים שחיו בנאוגן
משה מיכאל פויכטונגר

משה מיכאל פויכטונגר (י"ד בסיוון ה'תרפ"ז, 14 ביוני 1927 – 17 בפברואר 2022) היה פרופסור לרפואה ומנתח ששימש ראש מחלקה במספר בתי חולים בישראל. היה מרצה בתחום הניתוח, וחיבר מאמרים מדעיים רבים. ב-2011 נבחר כיקיר באר שבע.

==ביוגרפיה==
נולד ב-1927 לד"ר אהרן מאיר (היינריך) והני ייטל (הנרייטה, לבית פויכטונג) במינכן, בן ראשון מבין שלושה ילדים. בשנת 1936 עלתה משפחתו לישראל.

לפני קום המדינה שירת בהגנה ובמשטרת היישובים העבריים. וכן לחם במלחמת העצמאות כחייל בצה"ל. את לימודי הרפואה שלו למד בציריך, שווייץ, והתמחה בניתוח כללי ופדיאטרי, את הדוקטורט עשה באוניברסיטה העברית שפתחה בית ספר ללימודי רפואה ב-1949, לאחר שהחל כבר את לימודיו בשווייץ.

ב-1949 התחתן בירושלים עם דינה לבנון. לזוג נולדו שתי בנות.

==קריירה==

בתקופות שונות לימד באוניברסיטה העברית (מרצה בכיר); באוניברסיטת תל אביב (מרצה בכיר); ובאוניברסיטת בן-גוריון (פרופסור). היה מרצה אורח בכנסים רפואיים ברחבי העולם, ופרופסור מבקר באוניברסיטאות לונדון, בלפסט, מינכן, המבורג, היידלברג, הנובר, גטינגן ואוניברסיטת קלן.

בתחילת שנות השישים היה עמית מחקר באוניברסיטת קליפורניה בלוס אנג'לס. מאוחר יותר כיהן בעמדות בכירות במחלקות ניתוח בבתי חולים בארץ: סגן ראש מחלקת ניתוח בבית החולים הדסה הר הצופים; ראש המחלקה במרכז רפואי סורוקה.

פויכטונגר היה חבר באיגודים כירורגים בישראל ומחוצה לה, ולמשך תקופה אף היה יושב ראש איגוד הכירורגים בישראל. פויכטונגר היה חבר של כבוד באיגוד הכירורגים הגרמני.

פויכטונגר היה המחבר של מעל לשישים מחקרים מדעיים שהתפרסמו בכתבים אקדמיים רבים בארץ ובעולם, כולל האנציקלופדיה העברית.

נפטר ב-17 בפברואר 2022.

==קישורים חיצוניים==
* 
* [https://www.beer-sheva.muni.il/City/OnTheCity/Lists/List1/DispForm.aspx?ID=255&ContentTypeId=0x01002CE88B33E9979044809CE7D0C98EEAFA פרופ' משה אשר פויכטונגר - יקיר באר שבע] באתר עיריית באר שבע

==הערות שוליים==

קטגוריה:כירורגים יהודים
קטגוריה:כירורגים גרמנים
קטגוריה:כירורגים ישראלים
קטגוריה:משפחת פויכטוונגר
קטגוריה:יקירי באר שבע
קטגוריה:סגל אוניברסיטת תל אביב: רפואה
קטגוריה:סגל האוניברסיטה העברית בירושלים: רפואה
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:יהודים הקבורים בהר המנוחות
קטגוריה:ישראלים שנולדו ב-1927
קטגוריה:ישראלים שנפטרו ב-2022
מורסוכוס

מורסוכוס (שם מדעי: Mourasuchus) הוא סוג של תנינאי גדול נכחד שחי בתקופת המיוקן כ-15.97–7.25 מיליון שנה לפני זמננו באמריקה הדרומית. מאובני התנין התגלו בתצורות פבאס שביער האמזונאס בברזיל ב-1964. מאובנים נוספים שלו התגלו בוונצואלה, קולומביה, בוליביה וארגנטינה ושויכו ל-4 מינים.

תנינאי זה נחשב קרוב לקיימנים המודרניים והוא אחד התנינאים הגדולים שחיו, אך קטן מהפורוסזאורוס והגריפוסוכוס אשר חיו לצידו. הוא הגיע לאורך ומשקל 4.3 טונות במין הגדול ביותר M. amazonensis ורק ל-6 מטר במין הקטן ביותר M. atopus. אורך הגולגולת שלו היה כ-1.1 מטר ואורכו הכולל חושב לפי עקומת רגרסיה שכוילה לפי אליגטור אמריקני וקיימן רחב-חרטום.

הוא היה בעל לסתות רחבות ועמוקות שהזכירו את לסתות התנינאי סטומטוסוכוס או לסתות של לווייתנים גדולים או שקנאים. בקצה הלסת היו מעל 40 שיניים חרוטיות וקטנות. ייתכן שהיה מסנן פלנקטון עם הלסתות הגדולות המעוגלות בקצוות שהיו חסרי יעילות ללכידת טרף או שהוא לכד מזון מקרקעית האגמים והנהרות בהם חי, דבר שאולי מנע ממנו להתחרות בתנינאי הענק הנוספים באותם נהרות.

==קישורים חיצוניים==

קטגוריה:אליגטוריים
קטגוריה:בעלי חיים שחיו במיוקן באמריקה הדרומית
קטגוריה:מגה-פאונה של הנאוגן באמריקה הדרומית
קטגוריה:תנינאים שחיו בנאוגן
קטגוריה:מאובני טקסונים שתוארו ב-1964
כלי עם שבבים

"כלי עם שבבים" הוא שמו של כד שנוצר על ידי האמנית הישראלית עירית אבא בשנת 2013.
==תיאור==
"כלי עם שבבים" הוא כד עשוי פורצלן שיצרה עירית אבא בשנת 2013, כחלק מסדרת כדים בשם "ואזות על שולחן". הכד, העשוי בעירוב של טכניקות, הוא בגובה של 50 ס"מ וקוטרו 30 ס"מ. גוף הכד, העשוי בטכניקה מסורתית של קדרות באובניים, מחולק לשלוש רצועות (רגיסטרים), זו על גבה של זו. הן נבדלות זו מזו בדגם העיטורי שלהן ובשימוש שלהן בזיגוג אדמדם. מעליהן הוסיפה האמנית חלק נוסף, העשוי בטכניקה של הזלפה של פסטה מצרית בצבע בורדו שבה משובצים משבבים של פורצלן.

הכד שייך לקבוצת כלי פורצלן שאבא החלה ליצור בשנות ה-2000, הבוחנים את מבנה הכד ואת עיטורו. הדגמים אותן משרטטת אבא נוצרים בעזרת טכניקה של גריעה וחריצה של פני הכד. למרות האופי הגס של השרטוט, אלו הם דגמים גאומטריים, השואבים השראה מתולדות האמנות. חיבורן אל החלק העליון בוחנים מחדש את מבנהו המסורתי של הכד, ומבקשים לערער את התפיסה המסורתית שלו.

הכד הוצג בתערוכה "חברים חדשים" (2013) בבית האמנים בירושלים ובתערוכה "החומר הלבן" (2015) במוזיאון וילפריד ישראל לאמנות ולידיעת המזרח.

==הערות שוליים==

קטגוריה:קרמיקה ישראלית
קטגוריה:יצירות משנת 2013
קטגוריה:פסלים (יצירות)
קטגוריה:פיסול ישראלי
מרקוס שנקנברג

מרקוס שנקנברג (נולד ב-4 באוגוסט 1968) הוא דוגמן הולנדי-שוודי.

==ביוגרפיה==
שנקנברג נולד בסטוקהולם לזוג הורים הולנדים, הוא התפרסם בכך שהוביל בעירום את הקמפיין של קלווין קליין, בנוסף דגמן לחברות אופנה כמו ורסצ'ה[https://www.ots.at/presseaussendung/OTS_20060523_OTS0352/marcus-schenkenberg-exklusiv-fuer-oesterreich-fotografiert] וארמני והיה לאחד הדוגמנים הבולטים בשנות התשעים[https://xnet.ynet.co.il/articles/0,7340,L-4762997,00.html].

ב-1993 הופיע בסרט הטלוויזיה האיטלקי "Birthday at Tiffany's".

ב-1997 הופיע בסרט העצמאי "הנסיך וליאנט", באותה שנה הוציא את ספרו "מרקוס שנקנברג: כללים חדשים"[https://www.losthorizonbooks.com/pages/books/11088/marcus-schenkenberg/new-rules].

במיס תבל 1999 שימש כשופט בתחרות[http://www.tpmum.com/uni99th.html].

ב-2010 שיחק בסרט "Multiple Sarcasms" לצד טימותי האטון, באותה שנה גם הוציא את סרטון הכושר "Marcus Schenkenberg: Body Secrets"[https://www.yaacool-beauty.de/index.php?article=2360].

הוא התארח בפרקים של אופרת הסבון "One Life to Live", סדרת הפעולה "V.I.P.", קומדיית המצבים "Stacked" ו-סמאש.

ב-2012 החל להשתתף בתוכנית השוודית של "רוקדים עם כוכבים".

הוא ניהל מערכת יחסים מתוקשרת עם פמלה אנדרסון[https://news.walla.co.il/item/9931][https://www.makorrishon.co.il/nrg/online/archive/ART/115/842.html], בנוסף היה בזוגיות גם עם ויקטוריה סילבסטד וג'סיקה סימפסון.

כיום הוא עוסק באיגרוף מקצועי [https://www.mako.co.il/pride-say-hello/Article-27a3874cc5e0e51006.htm][https://www.mako.co.il/pride-culture/magazine/Article-891d57208141761006.htm].

==קישורים חיצוניים==

* 

קטגוריה:דוגמנים הולנדים
קטגוריה:מתחרי רוקדים עם כוכבים (שוודיה)
קטגוריה:שוודים שנולדו ב-1968
מוזיאון ידיעת הארץ של סמרקנד

בניין המוזיאון
מוזאון ידיעת הארץ של סמרקנד (ידוע גם בתור מוזיאון אברהם קלנטרוב) הוא מוזיאון בסמרקנד שבאוזבקיסטן.

==היסטוריה==
אברהם קלנטרוב נולד ב-1873 בבוכרה - אוזבקיסטן. אברהם קלנטרוב היה סוחר יהודי עשיר ובתחילת המאה ה-20 בנה אברהם אחוזה מפוארת בעיר סמרקנד. הבניה הסתיימה בשנת 1916 ואברהם הספיק לגור בה חמש שנים בלבד. לאחר המהפכה הבולשביקית רוב משפחתו היגרו לארץ ישראל אך הוא החליט להישאר. ב-1924 דרשו הסובייטים להעביר את האחוזה לשליטתם. לאחר התמוטטות ברית המועצות וכאשר קיבלה אוזבקיסטן עצמאות, התעניינו צאצאיו באפשרות לקבל את הנכס בחזרה, אך השלטונות דחו את הבקשה בהתאם למסמך הארכיון החתום, שבו הודיע קלנטרוב על העברת הבעלות ללא תמורה. היום בעזרת תרומות המקום מתוחזק ומשמש מוזאון לתולדות המשפחה ויהדות סמרקנד הבוכרית.

==תערוכות==
כיום במוזיאון מוצגת ההיסטוריה של האזור מן העת העתיקה ועד תחילת המאה העשרים, תקופת הברונזה והברזל מאוירת בהרחבה עם תצלומי אמנות.

ביוני 2008 פתח המוזיאון את התערוכה "יהודים באזור, בעבר ובהווה". התערוכה כוללת מסמכים ארכיוניים וחומרים שנאספו על ידי אספן יצחק לוריא. במוזיאון תצלומים ישנים, ספרים, ציורים, תלבושות ואובייקטים של חיי היומיום והתרבות של יהודי המקום.

רובע היהודי המסורתי בסמרקנד היה ממוקם בעיר העתיקה ממזרח לכיכר רג'יסטאן, בקרבת בית הקברות העתיק צ'וקארדיזה. פה ושם היה מבנה נפרד של הקהילה היהודית ובית הכנסת. אוסף נרחב נאסף כאן בשנים 1920–1930. כולל כ -2,000 פריטים: ספרים בכתב-יד וליטוגרף בעברית, תמונות של שנות ה -20 וה -30, ספרי התורה בעבודת סמרקנד ועור, תכונות חג הפסח, דוגמאות לבגדים.

במוזיאון מוצגים בפירוט כל ההיסטוריה של האזור ועד הגאולוגיה והפליאונטולוגיה של האזור.

== קישורים חיצוניים ==

* 

קטגוריה:מוזיאונים להיסטוריה
קטגוריה:אוזבקיסטן: תרבות
קטגוריה:יהדות בוכרה
קטגוריה:סמרקנד: מבנים
משפט לגראנז' (פולינומים)

בתורת המספרים, משפט לגראנז' על קונגרואנציות פולינומיות (על שם המתמטיקאי והאסטרונום האיטלקי ז'וזף לואי לגראנז') נותן חסם עליון לשכיחות שבה פולינום במקדמים שלמים עשוי לקבל ערכים שהם כפולות של מספר ראשוני נתון.

יהי <math>p</math> מספר ראשוני ויהי <math>f(x)\in\Z[x]</math> פולינום במקדמים שלמים. אזי ישנן שתי אפשרויות:
*כל מקדמי הפולינום מתחלקים ב-<math>p</math>. או:
*לקונגרואנציה <math>f(x)\equiv0\!\!\!\pmod{p}</math> לכל היותר <math>\deg\!\bigl(f(x)\bigr)</math> פתרונות שונים מודולו <math>p</math>.
אם הקונגרואנציה הפולינומית מחושבת מודולו מספר פריק, אז ייתכן שיהיו לה יותר מ-<math>\deg\!\bigl(f(x)\bigr)</math> פתרונות.

==הוכחה==
נוכיח באינדוקציה.

עבור <math>n=1</math> נקבל פולינום ליניארי <math>f(x)=a_1x+a_0</math>.
לקונגרואנציה ליניארית <math>ax\equiv b\!\!\!\pmod{m}</math> קיים פתרון מודולו <math>m</math> אם ורק אם <math>d\mid b</math>, כאשר <math>d=\gcd\{a,m\}</math> – ובמקרה זה זהו גם מספר הפתרונות השונים מודולו <math>m</math>.
אם <math>\gcd\{a_1,p\}=1</math>: לקונגרואנציה <math>a_1x\equiv-a_0\!\!\!\pmod{p}</math> פתרון יחיד מודולו <math>p</math>.
אם <math>\gcd\{a_1,p\}=p</math>: אם <math>p\mid a_0</math> אזי מתקיימת האפשרות הראשונה, ואם <math>p\nmid a_0</math> אזי לקונגרואנציה אין פתרון.

נניח כי לכל פולינום ממעלה <math>n=k</math> ישנם לכל היותר <math>k</math> פתרונות שונים מודולו <math>p</math>. יהי <math>f(x)\in\Z[x]</math> פולינום ממעלה <math>k+1</math>. ישנן שתי אפשרויות:
#לקונגרואנציה <math>f(x)\equiv0\!\!\!\pmod{p}</math> אין פתרון, וסיימנו.
#לקונגרואנציה לפחות פתרון אחד <math>x=a</math>. אזי נקבל <math>f(x)=(x-a)q(x)+f(a)</math>, כאשר <math>q(x)\in\Z[x]</math> פולינום ממעלה <math>k</math>. 
::מכאן <math>f(a)=(a-a)q(a)+f(a)\equiv0\!\!\!\pmod{p}</math>, כלומר <math>f(x)\equiv(x-a)q(x)\!\!\!\pmod{p}</math>.
::כל פתרון אחר <math>x=b\not\equiv a\!\!\!\pmod{p}</math> מקיים <math>f(b)\equiv(b-a)q(b)\equiv0\!\!\!\pmod{p}</math>, כלומר <math>q(b)\equiv0\!\!\!\pmod{p}</math>.
::מהנחת האינדוקציה, לקונגרואנציה <math>q(x)\equiv0\!\!\!\pmod{p}</math> לכל היותר <math>k</math> פתרונות שונים מודולו <math>p</math>.
::לכן לקונגרואנציה <math>f(x)\equiv0\!\!\!\pmod{p}</math> לכל היותר <math>k+1</math> פתרונות שונים מודולו <math>p</math>.

הערה: המשפט אינו נכון באופן כללי כאשר הקונגרואנציות מחושבות ביחס למספר פריק. כדוגמה מספרית ניקח את <math>x^2\equiv1\!\!\!\pmod{8}</math>. זוהי קונגרואנציה ממעלה 2, אך עם זאת יש לה 4 פתרונות לא שקולים, שהם 7, 5, 3, 1 מודולו 8.

קטגוריה:משפטים בתורת המספרים
קטגוריה:פולינומים
ליזוביצ'יה

ליזוביצ'יה (שם מדעי: Lisowicia) הוא סוג של זוחל תראפסיד נכחד ענקי אשר חי בסוף תור הטריאס לפני 205–211 מיליון שנה בקירוב. הוא קרוי על שם הכפר ליזוביצ'ה שבדרום פולין. המין קרוי על שם החוקר והרופא הגרמני לודוויג הנריך בוינוס. הליזוביצ'יה התגלה בשנת 2008 בשלזיה שבדרום פולין, אך הוא קיבל את שמו רק ב-2019.

יצור זה הגיע לגודל של פיל אפריקני, לאורך 4.5 מטר, גובה של 2.5 מטר ולמשקל של 9 טון, דבר ההופך אותו לגדול התראפסידים אי-פעם וגם לגדול התתרופודים אשר חיו על היבשה במהלך תור הטריאס. הוא היה צמחוני שבניגוד לשאר הדיצינודונטים ושאר התראפסידים היה בעל רגליים שניצבו מתחת לרגליו, בדומה ליונקים המודרניים. בדומה לקרוביו הוא היה בעל מקור עבה שהכיל זוג ניבים קדמיים ששימשו ללעיסת צמחייה קשיחה. הוא היה בעל גוף עגלגל ואולי רעה בביצות כמו היפופוטם.

==קישורים חיצוניים==

קטגוריה:דיצינודונטים
קטגוריה:בעלי חיים שחיו בטריאס עליון באירופה
קטגוריה:סינאפסידים שחיו במזוזואיקון
איקדיפטיס

איקדיפטיס (שם מדעי: Icadyptes) הוא סוג של פינגווין ענקי בעל מין אחד אשר חי באמריקה הדרומית בסוף תקופת האאוקן, לפני 37.2-33.9 מיליון שנה. משמעות שמו הוא: "הצוללן של איקה". איקה הוא מחוז גדול בדרום פרו, שם נתגלו מאובני הפינגווין, לצד מאובני פינגווין מהסוג Perudyptes.

האיקדיפטיס היה הגבוה שבפינגווינים והגיע לגובה 1.5 מטרים, גדול בהרבה מהפינגווין הקיסרי, הגדול בפינגווינים המודרניים שמגיע לגובה של 130 ס"מ. עם זאת, הוא לא היה הכבד ביותר במשפחתו. הוא היה בעל מקור ארוך כשל אנפה שהזדקר מעלה. כמה חוקרים סוברים שכך נראו מקורי אבות הפינגווינים ורק בהמשך איבדו צורה זו.

פינגווין זה חי באקלים טרופי וחמים, בניגוד למזג האוויר הפרואני הקר המודרני. ראשוני הפינגווינים חיו באזורים טרופיים של אנטארקטיקה וניו זילנד שהחלו להתקרר לאט לאט ופיתחו שכבת שומן ומעטה נוצות מבודד וכיום רק מינים מעטים כמו פינגווין שחור רגל ופינגווין גלאפגוס חיים באקלים חמים כזה. הוא ניזון עם מקורו הארוך מדגים ודיונונים שהוא תפס במים.

==קישורים חיצוניים==

איקדיפטיס שוחה לצד [[אינקיאקו (Inkayacu).]]

קטגוריה:פינגוויניים פרהיסטוריים
קטגוריה:בעלי חיים שחיו באאוקן באמריקה הדרומית
קטגוריה:מגה-פאונה של הפלאוגן באמריקה הדרומית
קטגוריה:עופות שחיו באאוקן
קטגוריה:מאובני טקסונים שתוארו ב-2007
קטגוריה:פרו: מאובנים
אנטרופורניס

אנטרופורניס (שם מדעי: Anthropornis) הוא סוג של פינגווין ענקי נכחד אשר חי בתקופת האאוקן עד האוליגוקן לפני 33–45 מיליון שנה. מאובניו נמצאו ב-1905 באי סיימור שבארץ גרהאם, בקצה הצפוני של אנטארקטיקה וגם בניו זילנד. בסוג זה התגלו 2 מינים.

האנטרופורניס היה הפינגווין הגבוה ביותר שחי אי-פעם והוא הגיע לגובה 1.8 מטר ולמשקל 90 ק"ג, גבוה בהרבה מהגדול שבפינגווינים המודרניים, פינגווין קיסרי שמגיע לגובה 1.3 מטר ולמשקל 45 ק"ג. בניגוד לפינגווין המודרני הוא היה בעל מפרקי כנף מכופפים, התאמה של אבות הפינגווינים שנועדה לעזור לתעופה. הוא גם היה בעל צוואר ארוך יותר, מקור כפוף ומעט ארוך ורגליים גבוהות.

בדומה לפינגווינים מודרניים הוא היה דייג מוצלח שהשתמש במקורו לתפיסת הדגים. סביבו חיו מיני זוחלים, פרסתנים מסדרת האסטרפותרים ובימים לווייתנים כמו הסקואלודון, שהתאימו לדיג ולסביבה המתקררת לאיטה של אנטארקטיקה הקדומה. ייתכן שפינגווין זה היה רגיש לקור ולתחרות על המזון, מה שגרר את הכחדתו.

==קישורים חיצוניים==

קטגוריה:פינגוויניים פרהיסטוריים
קטגוריה:בעלי חיים שחיו באאוקן באוקיאניה
קטגוריה:בעלי חיים שחיו באוליגוקן באוקיאניה
קטגוריה:מגה-פאונה של הפלאוגן באוקיאניה
קטגוריה:בעלי חיים שחיו בקנוזואיקון באנטארקטיקה
קטגוריה:עופות שחיו בפלאוגן
קטגוריה:אנטארקטיקה: מאובנים
קטגוריה:ניו זילנד: מאובנים
קטגוריה:מאובני טקסונים שתוארו ב-1905
פכידיפטיס

פכידיפטיס המכונה גם פינגווין ענק ניו זילנדי (שם מדעי: Pachydyptes) הוא סוג של פינגווין גדול אשר חי בסוף תקופת האאוקן לפני 34–37 מיליון שנה מימינו. מאובניו כללו רק ממצאים בודדים שהתגלו ב-1930 במחוז אוטגו שבאי הדרומי של ניו זילנד. בסוג זה היה מין בודד.

הפכידיפטיס היה הפינגווין הכבד ביותר שהתקיים אי-פעם, אך היה נמוך מעט מהאנטרופורניס. הוא הגיע לגובה 140–160 ס"מ ולמשקל 80–100 קילוגרם. להשוואה הגדול שבפינגווינים החיים - פינגווין קיסרי מגיע רק לגובה 130 ס"מ ולמשקל 45 ק"ג.

הפכידיפטיס היה עוף ימי שחי לאורך חופי ניו זילנד ודג במימיה שהיו חמימים מכיום. ככל הנראה הוא גם חי במושבות על החופים.

==ראו גם==
*איקדיפטיס - מין פינגווין גדול בעל מקור ארוך שחי באמריקה הדרומית באותה תקופה.
==קישורים חיצוניים==

קטגוריה:פינגוויניים פרהיסטוריים
קטגוריה:בעלי חיים שחיו באאוקן באוקיאניה
קטגוריה:מגה-פאונה של הפלאוגן באוקיאניה
קטגוריה:עופות שחיו באאוקן
קטגוריה:ניו זילנד: מאובנים
קטגוריה:מאובני טקסונים שתוארו ב-1930
אלוורו קסוטו

אלוורו קסוטו (בפורטוגזית: Álvaro Cassuto, נולד ב-17 בנובמבר 1938) הוא מנצח ומלחין יהודי פורטוגזי.

==קורות חיים==

קסוטו נולד בפורטו שבפורטוגל ולמד בליסבון ובברלין, הוא סיים תואר ראשון במשפטים באוניברסיטת ליסבון, ולאחר שנה סיים תואר שני בקונסרבטוריון של וינה.

כמלחין, הוא קיבל עמלות ממוסדות מוזיקליים בפורטוגל ובארצות הברית. התפוקה שלו היא בעיקר תזמורתית. עם התזמורת הסימפונית של ברוואס (1959–1960) הוא הפך להיות המלחין הפורטוגזי הראשון שאימץ שיטות סריאליזם אינטגרלי . הוא עבד עם קרלהיינץ שטוקהאוזן, ג'רג' ליגטי ואוליבייה מסייאן במהלך הקורסים בשנים 1960 ו-1961. בשנות ה -70 הוא חקר שיטות נאו-טון פוסט-מודרניות. בשנים האחרונות לוח הזמנים שלו מוקדש לניצוח על חשבון הלחנה.

קסוטו היה המנהל המוזיקלי של התזמורת הסימפונית של רדיו פורטוגל, התזמורת הפילהרמונית הפורטוגזית החדשה, התזמורת הסימפונית הפורטוגזית, תזמורת אלגארבה ותזמורת המטרופוליטן של ליסבון. בחו"ל היה המנצח של RPO ושל תזמורת שווייץ המערבית.

הוא זכה בפרסים רבים, כולל פרס קוסביצקי בטנגלווד. בשנת 2009, נשיא פורטוגל העניק לו את התואר של קצין בכיר של המסדר הצבאי של סיינט ג'יימס של החרב כדי לחגוג את יום השנה ה-50 של הקריירה שלו.

הוא הקליט תקליטורים רבים מוצלחים ביותר עבור תוויות של שטראוס, פורטוגלסום, מרקו פולו ונקסוס, בעיקר סדרה של הקלטות של מלחינים פורטוגזים עבור נקסוס עם התזמורת הסימפונית של בורנמות', תזמורת סינפוניה של לונדון, הסינפוניה הצפונית, התזמורת הלאומית של אירלנד והתזמורת הסקוטית הלאומית.

בשנת 2001 התמנה למנהלה המוזיקלי של תזמורת סימפונט רעננה, אך פוטר על ידי הנהלת התזמורת בשנת 2002 וזאת לאחר שביטל את בואו לישראל מספר פעמים בעקבות המצב הביטחוני שהיה אז באותה התקופה.

===חייו האישיים===
קסוטו הוא בן למשפחה יהודית ידועה וחשובה, שעליה נמנה, בין היתר, גם משה דוד קאסוטו, מפרשני התנ"ך החשובים בעולם. אלפונסו קאסוטו, אביו של המנצח, היה אספן יודאיקה ידוע שאוספיו משמשים עד היום חוקרי תרבות והיסטוריה ברחבי העולם.

==קישורים חיצוניים==

==הערות שוליים==

קטגוריה:יהודים פורטוגזים
קטגוריה:מנצחים יהודים
קטגוריה:מלחינים יהודים
קטגוריה:ילידי 1938
אלפא רומיאו ארנה

אלפא רומיאו ארנה (באיטלקית: Alfa Romeo Arna) היא מכונית משפחתית מתוצרת יצרנית הרכב האיטלקית אלפא רומיאו בשיתוף יצרנית הרכב היפנית ניסאן, (Alfa Romeo Nissan Autoveicoli S.p.A) אשר יוצרה באיטליה בין השנים 1983–1987.

==תצורות "אלפא רומיאו ארנה"==
* 3 דלתות - הצ'בק.
* 5 דלתות - הצ'בק.

==דגמים "אלפא רומיאו ארנה"==
* "Arna L" (יוצר בין השנים 1983-1987, דגם 3 דלתות).
* "Arna SL" (יוצר בין השנים 1983-1987, דגם 5 דלתות).
* "Arna TI" (יוצר בין השנים 1984-1987).

=="אלפא רומיאו ארנה"==
* יוצרו 53,047 יחידות.
* 5 נוסעים.
* מנוע קדמי: 1.2 ליטר, 1.4 ליטר, 1.5 ליטר.
* מנוע הנעה קדמית.
* תאוצה בין 0-100 קמ"ש היא 10.9 שניות (מנוע 1,490 סמ"ק המפיק 95 כ"ס).
* תאוצה בין 0-100 קמ"ש היא 14.1 שניות (מנוע 1,186 סמ"ק המפיק 68 כ"ס).

== תמונות ==
<gallery mode="packed" heights="100">
קובץ:Alfa Arna 4d.JPG | "אלפא רומיאו ארנה" 
קובץ:Alfa Romeo Arna in profile 1984.jpg | "אלפא רומיאו ארנה", שנת 1984 
קובץ:Alfa Romeo Arna con Graffiti di Roma.jpg | "אלפא רומיאו ארנה"
קובץ:Alfa Romeo Arna.jpg | "אלפא רומיאו ארנה", 3 דלתות 
קובץ:Alfa Romeo Arna 3door.jpg | "אלפא רומיאו ארנה", 3 דלתות 
קובץ:2011 NEC Classic Car Show Alfa Romeo Arna DSC 2210.jpg | "אלפא רומיאו ארנה" - מבט למנוע 
</gallery>

==ראו גם==
* אלפא רומיאו
* אלפא רומיאו 75
* אלפא רומיאו 155

==קישורים חיצוניים==

* 

==הערות שוליים==

קטגוריה:מכוניות משפחתיות
ארנה
קטגוריה:דגמי מכוניות שהושקו ב-1983
קטגוריה:כלי רכב איטלקיים
בורשודסנטגיירג'

בורשודסנטגיירג (בהונגרית: Borsodszentgyörgy) הוא כפר במחוז בורשוד-אבאוי-זמפלן שבצפון־מזרח הונגריה. כמו כפרים רבים באירופה גם אוכלוסיית בורשודסנטגיירג' נמצאת בירידה שנים רבות מ־1,440 תושבים בשנת 1990 עד 1,166 תושבים בשנת 2020 (ירידה של כ־19%).

==קהילה יהודית==
בבורשודסנטגיירג' התגוררו יהודים מעטים ובמקום קיים קבר יהודי יחיד ששרד בבית הקברות המרכזי
תושבים יהודיים מהכפר נרצחו בשואה ומונצחים באנדרטה באוזד.

{| class="wikitable"
! שנה
! כמות יהודים
! כלל האוכלוסייה
|-
|1840
|11
|
|-
|1880
|21
|658
|-
|1910
|22
|
|-
|1920
|12
|
|-
|1930
|14
|
|-
|1941
|14
|1,319
|-
|}

== ילידי המקום ==
* דז'ה פהר (1869–1935) עד 1896 דוד פֶכֶר (בהונגרית: Fehér Dezső) היה סופר, עיתונאי הונגרי-יהודי.

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
מרכז המסמכים של ברלין

מרכז המסמכים של ברלין (בגרמנית: Berlin Document Center) הוא ארכיון הממוקם בברלין, גרמניה.

המקום נוסד לאחר מלחמת העולם השנייה במטרה לרכז את אוספי המסמכים מתקופת הנאציזם אשר נדרשו למשפטי נירנברג.

עד 1994 הארכיון היה תחת הנהלה אמריקאית, בשנה זו הארכיון הפדרלי הגרמני הורשה לקחת את המרכז תחת חסותו, מסמכי הארכיון נמצאים בגרמניה בעוד אוספי המיקרופישים זמינים בארכיון הלאומי של ארצות הברית, בהם נעזרים חוקרים בתחום.

במרכז קיים בין היתר אינדקס של רשימת חברי המפלגה הנאצית, תיקים אישיים של חלק מחברי ה-אס אס, ה-אס אה, התכתבויות מפלגתיות, מסמכי כוח אדם למתיישבים מחדש (משרד ההגירה המרכזי של ליצמנשטט), תיקים אישיים של לשכת התרבות של הרייך, ומידע אודות פולקסדויטשה.

 <ref></ref>

  

  

==קישורים חיצוניים==

*
* (התשתית האירופאית למחקר השואה)

== הערות שוליים ==

קטגוריה:גרמניה: ארכיונים
קטגוריה:ברלין: מבנים
קטגוריה:בעקבות מלחמת העולם השנייה
אלפא רומיאו 166

אלפא רומיאו 166 (באיטלקית: Alfa Romeo 166) היא מכונית סלון מתוצרת יצרנית הרכב האיטלקית אלפא רומיאו אשר יוצרה באיטליה בין השנים 1998–2007.

פלטפורמת דגם הקונספט של מכונית הספורט אלפא רומיאו בלה שהוצגה בשנת 1999 מבוססת על "אלפא רומיאו 166".

==סדרות "אלפא רומיאו 166"==
* סדרה ראשונה - יוצרה בין השנים 1998-2001.
* סדרה שנייה - יוצרה בין השנים 2001-2003.
* סדרה שלישית - יוצרה בין השנים 2003-2007.

==דגמי "אלפא רומיאו 166"==

* "Twin Spark".
* "JTD".
* "JTD 10V".
* "JTD M-JET 20V Sportronic".
* "JTD M-JET 20V".
* "V6 24V".
* "V6 TB".
* "V6 24V Sportronic".

== תמונות ==
<gallery mode="packed" heights="120">
קובץ:Alfa Romeo 166 2.4 JTD.JPG | "אלפא רומיאו 166" 
קובץ:Alfa Romeo 166 rear 20080303.jpg | "אלפא רומיאו 166" 
קובץ:" 11 - Italian sport luxury sedan - Alfa Romeo 166 3.0 V6 24v - Black sedan with license plate of nsw united kingdom.jpg | "אלפא רומיאו 166" 
קובץ:The rearview of Alfa Romeo 166 super 2.0 v6.JPG | "אלפא רומיאו 166" 
קובץ:Alfa Romeo 166 (5644163189).jpg | "אלפא רומיאו 166" 
קובץ:Auburn Alfa Romeo 166-01-front.jpg | "אלפא רומיאו 166" 
קובץ:AR166-1.JPG | "אלפא רומיאו 166" - מבט ללוח מחוונים 
קובץ:Alfa Romeo nuova 166 Sportronic (posto guida).JPG | "אלפא רומיאו 166" - מבט ללוח מחוונים 
קובץ:Alfa Romeo 166 rear.JPG | "אלפא רומיאו 166" 
קובץ:Alfaromeo166turbo.jpg | מבט למנוע v6, טורבו, 2 ליטר - "אלפא רומיאו 166"
</gallery>

==ראו גם==
* אלפא רומיאו
* אלפא רומיאו 155
* אלפא רומיאו 164

==קישורים חיצוניים==

* 

==הערות שוליים==

קטגוריה:מכוניות סלון
166
קטגוריה:דגמי מכוניות שהושקו ב-1998
קטגוריה:כלי רכב איטלקיים
בית הכנסת ברחוב הגדוש ד'יולה בבודפשט

בית הכנסת ברחוב הגדוש ד'יולה בבודפשט, המכונה גם "בית הכנסת הגדוש-צ'אקי" או בית הכנסת בני ישראל (בהונגרית: Hegedűs Gyula utcai zsinagóga) הוא בית כנסת הנמצא בבית מספר 3 ברחוב הגדוש ד'יולה ברובע השלושה עשר של בודפשט. בית הכנסת משייך את עצמו לזרם הסטטוס קוו אנטה, אולם אינו מזדהה עם הארגון EMIH (סטטוס קוו אנטה) שבהנהגת תנועת חב"ד, אלא קיבל את חסות פדרציית הקהילות היהודיות בהונגריה (MAZSIHISZ) המזוהה רשמית עם הזרם הנאולוגי.

==תולדות בית הכנסת==
בשנת 1911 הקהילה האורתודוקסית של האזור שכרה חנות בבניין מגורים, ברחוב שנקרא אז צ'אקי (Csáky utca), ובה הקימה את בית הכנסת. בהמשך נרכש הבניין כולו ובשנת 1927 הרחיבו את בית הכנסת על פי תוכניותיו של האדריכל היהודי ליפוט באומהורן שהתמחה בתכנון בתי כנסת.

התוכנית המקורית הייתה להקים בניין גדול וייצוגי בדומה לבתי הכנסת שנבנו בסוף המאה ה-19 ב"תור הזהב" של יהדות הונגריה. בית כנסת שיהיה תואם את הקהילה היהודית הגדולה של האזור, קהילה שמנתה כ-40,000 נפש. אולם, אולי בעקבות השינוי לרעה שחל במצבה של יהדות הונגריה לאחר מלחמת העולם הראשונה, הוחלט להסתפק בהרחבת בית הכנסת בבניין הקיים. בניין פחות "מנקר עיניים" המשתלב במרקם העירוני.

הרחבה נוספת נעשתה בשנות הששים של המאה-20.

בתחילת שנות ה-2000 נעשה שיפוץ יסודי. בין השאר תוקנה הכיפה, והוחלפו הרצפות.

==מבנה ועיצוב==
בית הכנסת בנוי בשורה אחת עם בתי המגורים ברחוב. חזית הבניין היא בסגנון האקלקטי והחצר הייתה בסגנון הנאו-רנסאנס. הארכיטקט באומהורן הביא לאיזון ביניהם בסגנון "הזצסיון הווינאי". ראויה לציון הכיפה הצבעונית של האולם הגדול (שהיווה בעבר את חצר הבניין) העשויה מפלדה וזכוכית.

לבית הכנסת שלושה אולמות. האולם הגדול שבו כ-900 מקומות ישיבה, אולם זה משמש לתפילות בחגים. האולם הקטן יותר משמש לתפילות ביתר ימי השנה. האולם השלישי שימש לאירועי תרבות.

== הקהילה ==
בית הכנסת משרת את יהודי הרובע 13 והרובע 5, שמתגוררים בהם כ-10,000 יהודים. בית הכנסת משמש גם כמרכז קהילתי ליהודי הסביבה. בין השאר פועל בו, מאז 1991, מועדון יום לקשישים.
בית הכנסת מארח אחרי שנת 2014 אירועים של פסטיבל התרבות היהודית שבחסות פדרציית הקהילות MAZSIHISZ.
מלכתחילה בית הכנסת פעל ללא עוגב, הבימה נמצאת באמצע האולם, וסדרי התפילה היו שמרניים ביחס לבית הכנסת ברחוב דוהאן. משום כך אחרי הקמתו רוב שומרי הדת היהודים בשכונה העדיפו להתפלל בו. אפילו אחרי הקמת בית הכנסת האורתודוקסי ברחוב וישגראד עדיין משך הרבה מתפללים שומרי שבת. הוא שמר על האופי השמרני הזה עד לימינו.
כיום הרב של בית הכנסת הוא הפרופ' ד"ר אלפרד שנר.

==קישורים חיצוניים==
* 
* [https://mazsihisz.hu/mazsihisz/zsinagogaink/budapest/budapesti-zsinagogak בתי הכנסת בבודפשט באתר הפדרציה של הקהילות היהודיות Mazsihisz] 
*[https://bzsh.hu/magunkrol/ אתר הקהילה היהודית של בודפשט]

==הערות שוליים==

קטגוריה:בודפשט: בתי כנסת
ד"א

==קישורים חיצוניים==

* [http://www.kizur.co.il/search_word.php?abbr=%D7%93%22%D7%90&m=21 ד"א] באתר קיצורים וראשי תיבות בעברית

קטגוריה:פירושון ראשי תיבות
אלפא רומיאו 1900

אלפא רומיאו 1900 (באיטלקית: Alfa Romeo 1900) היא מכונית סלון, אשר יוצרה במספר תצורות ספורטביות, תוצרת יצרנית הרכב האיטלקית אלפא רומיאו אשר יוצרה באיטליה בין השנים 1950–1959.

==תצורות "אלפא רומיאו 1900"==
* 4 דלתות - סלון.
* 2 דלתות - קופה.
* 2 דלתות - קבריולה.
* 2 דלתות - ספורט.
===דגמים===
* "1900".
* "TI".
* "Super".
* "TI Super"

=="אלפא רומיאו 1900"==
* יוצרו 17,243 יחידות.
*מנוע בנזין.
* מנוע הנעה אחורית.
* דגמי "אלפא רומיאו 1900" (דגם 4 דלתות "TI SUPER") שירתו את משטרת איטליה.

== תמונות ==
<gallery mode="packed" heights="100">
קובץ:Alfa Romeo 1900 L (1952).jpg | "אלפא רומיאו 1900", דגם "L", שנת 1952
קובץ:Alfa-Romeo 1900 SS Coupe Touring (1955) (34090355151).jpg | "אלפא רומיאו 1900", דגם "SS Coupe", שנת 1955 
קובץ:Alfa-Romeo 1900 SS Coupe Touring (1955) (33410513933).jpg | "אלפא רומיאו 1900", דגם "SS Coupe", שנת 1955 - מבט לתא הנהג
קובץ:Alfa romeo de collection au col du petit saint bernard aout 2011 - panoramio.jpg | "אלפא רומיאו 1900" - קבריולט
קובץ:1956 Alfa Romeo 1900C Super Sprint berlinetta by Touring - fvr.jpg | "אלפא רומיאו 1900", דגם "Super Sprint", שנת 1956
קובץ:2015-03-03 Geneva Motor Show 3579.JPG | "אלפא רומיאו 1900", דגם "ספורט ספיידר"
קובץ:Alfa Romeo museum - Alfa Romeo 1900.jpg | "אלפא רומיאו 1900", 4 דלתות
קובץ:Alfa Romeo 1900 berlina (front view).jpg | "אלפא רומיאו 1900", 4 דלתות
קובץ:Alfa Romeo 1900 Berlina (8492807305).jpg | "אלפא רומיאו 1900", 4 דלתות
קובץ:1956 Alfa Romeo 1900 S Berlina IMG 7241.jpg | "אלפא רומיאו 1900" דגם "S", שנת 1956, 4 דלתות
קובץ:Festival automobile international 2011 - Vente aux enchères - Alfa Romeo 1900 Super Berline - 1954 - 005.jpg | "אלפא רומיאו 1900" דגם "S", שנת 1954, 4 דלתות
</gallery>

==ראו גם==
* אלפא רומיאו
* אלפא רומיאו דיסקו וולנטה

==קישורים חיצוניים==

* 
* 

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:מכוניות ספורט
קטגוריה:מכוניות קבריולה
1900
קטגוריה:דגמי מכוניות שהושקו ב-1950
קטגוריה:כלי רכב איטלקיים
ישראל (להקה)

ישראל היא להקת רוק ישראלית שהוקמה בירושלים בשנת 1988 ופעלה ברציפות מאז ועד שנת 2010.
==היסטוריה==
הלהקה הוקמה בשנת 1988 על ידי גבריאל בן-חורין (גיטרה) ונבו סבוראי (גיטרה, שירה), ההרכב הראשון של הלהקה כלל גם את סטיבן (ג'ק) ג'ייקובס, עולה חדש מאנגליה בתופים. סבוראי היה ממקימי להקת מע"צ וסולנה הראשון. מע"צ הייתה להקת ניו וויב תל אביבית שהוקמה בשנת 1982 כלהקת מחאה על רקע פרוץ מלחמת לבנון הראשונה. הטקסטים של מע"צ עסקו בדיכוי בשטחים ובמחאה נוקבת כלפי הממסד וכלפי קיפוח חברתי-כלכלי. מע"צ הוציאו אלבום בשם "שבת אחים", בהוצאת "האוזן השלישית" בשנת 1988, בפורמט של קסטה, לאחר שסבוראי עזב את הלהקה.

ההופעה הראשונה של הלהקה נערכה בתיאטרון פרגוד בפברואר 1988. את הלהקה ליותה השקפה אידאולוגית רדיקלית. בזמן ההופעות נהגו לחלק מנשר תחת הכותרת "מגילת העצמאות של עם ישראל", בו נכתב בין השאר: "עם ישראל נקרא בשם ישראל בגלל משמעותה של מילה זו (ברית-מילה זה לא רק חתך), אשר מכילה בתוכה את רעיון מחשבת תקומת האדם בשלמותו. על ידי חיבור רוחו כגופו, עם חיבור שם העם לאדמתו, תקום רוחו ותחיה. רוח עם ישראל שואפת לקיומו ללא גבולות דתיים, פוליטיים, גזעניים, צורניים ושרירותיים, שנועדו להכתיב עליונותו של פרט אחד על פרטים רבים. שמכם ישראל כי שריתם עם אנשים ואלוהים ויכולתם, כי חוברתם חלקים שונים לאחד שלם".
===האלבום הראשון - יהוה ===
בתחילת 1989 הקליטה הלהקה את אלבומה הראשון - "יהוה". האלבום הוקלט ברובו באולפני קשת ירושלים, למעט המילה "יהוה" שהוקלטה באולפני טיוב בתל אביב, מאחר שטכנאי ההקלטות בירושלים סירב להקליט אותה. השירים עובדו ובוצעו בהקלטה חיה בהשתתפות מספר נגנים שונים ביניהם: גבריאל בן חורין (גיטרה, שירה), נבו סבוראי (גיטרה, בס, שירה, חליל), חברי להקת נושאי המגבעת אלון כהן (תופים), תמיר אלברט (בס), שלומית מאיר (בס), וילי בלוך (גיטרה), דודיק אופנהיים (תופים), זיו לואיס (קלידים), אילנה צברי (שירה, בס), דני יצחקי, עופר הררי, רוני פינדל (כלי הקשה), מלכיאל גרוסמן (סקראצ'ינג). האלבום יצא בפורמט תקליט ויניל בהפקה עצמאית. האלבום זכה לחשיפה בתוכניות של יואב קוטנר בגלי צה"ל, אך הופץ ב-100 עותקים בלבד שעטיפתם צוירה ידנית באמצעות שבלונה וספריי, ב-2001 יצא שוב כתקליטור בהוצאת פאקט והיום הוא זמין להורדה בחינם באתר Bandcamp.

===המשך הדרך===
מאז הקמת הלהקה היא מוציאה אלבום חדש מדי שנתיים לערך עם מוזיקאים שונים, בהוצאה שהקימו בשם "הוצאת מ.ר.י. מקום רוחני ישראלי", במקביל לעיסוקים נוספים של חבריה. סבוראי עוסק באמנות וכתיבה, בן-חורין ניהל מספר שנים את תיאטרון פרגוד. המוטיבים המרכזיים של יצירות הלהקה הם "ישראל" ו"יהוה". לטענת בן-חורין (שאף שינה את שמו לזמן מה ל"בן יהוה"), הסיבה שבגינה הוא מתעקש לומר את המילה נובעת בעיקר מהצורך לנפץ טאבו יהודי.

==דיסקוגרפיה==
* ישראל בהופעה בפרגוד (1988) יצא לאור על קלטת בהוצאה עצמאית
* יהוה (1989) - יצא לאור על תקליט בהוצאה עצמאית והופיע על דיסק בהוצאת פאקט
* ישראלים (1991) - הוקלט בהופעה ויצא לאור בהפקה עצמאית
*
;סינגלים
* די.ג'יי זמני (1989)

==חברי ההרכב==
* גבריאל בן-חורין - שירה וגיטרה
* נבו סבוראי - שירה וגיטרה

==קישורים חיצוניים==

* [https://mryisrael1.bandcamp.com/ להקת ישראל] באתר Bandcamp
* יואב קוטנר, [https://web.archive.org/web/20080612072937/http://mooma.keshet-tv.com/artist.asp?ArtistID=14593 להקת ישראל] באתר MOOMA
* 

==הערות שוליים==

קטגוריה:צמדים מוזיקליים ישראלים
קטגוריה:להקות פאנק (Punk) ישראליות
קטגוריה:הרכבים מוזיקליים מירושלים
הסופר קאפ האיטלקי 2011

הסופר קאפ האיטלקי 2011 היה המהדורה ה-24 של הסופר קאפ האיטלקי. הוא נערך ב-6 באוגוסט 2011, באצטדיון הלאומי בייג'ינג, שבבייג'ינג, סין. המשחק שוחק בין אלופת הסרייה א' לעונת 2010/11, מילאן, לבין מחזיקת הגביע האיטלקי של אותה העונה, אינטר מילאנו. זה היה המפגש ה-208 בין הקבוצות במסגרת הדרבי של מילאנו (שנקרא גם "דרבי דלה מדונינה"), ובנוסף לכך היה הדרבי הראשון של העיר מילאנו במסגרת מפעל זה. מילאן ניצחה במשחק בתוצאה 1–2.

במהלך ההיסטוריה, שתי הקבוצות הגיעו למעמד זה שמונה פעמים, כשמילאן עם שש זכיות, ומנגד אינטר עם חמש.

==סיכום המשחק==

===הרכבי הקבוצות===
{| width=92%
|-
|
|
|}
{| width="100%"
|valign="top" width="50%"|
{| style="font-size: 90%" cellspacing="1" cellpadding="1"
|colspan="4"|מילאן:
|-
!| !!|
|
|-
| שוער || 32 || כריסטיאן אביאטי
|-
| מגן ימני || 20 || איניאציו אבאטה
|-
| בלם || 13 || אלסנדרו נסטה
|-
| בלם || 33 || טיאגו סילבה
|-
| מגן שמאלי || 19 || ג'אנלוקה זמברוטה 
|-
| קשר || 8 || ג'נארו גאטוזו (קפטן) 
|-
| קשר || 4 || מארק ואן בומל
|-
| קשר || 10 || קלרנס סידורף
|-
| קיצוני התקפי || 27 || קווין-פרינס בואטנג 
|-
| חלוץ || 70 || רוביניו
|-
| חלוץ מרכזי || 11 || זלאטן איברהימוביץ'
|-
|colspan=3|מחליפים:
|-
| שוער || 1 || מרקו אמליה
|-
| הגנה || 25 || דניאלה בונרה
|-
| הגנה || 76 || מריו יפס
|-
| קישור || 23 || מאסימו אמברוזיני 
|-
| קישור || 28 || אורבי אמנואלסון 
|-
| התקפה || 7 || פאטו 
|-
| התקפה || 99 || אנטוניו קסאנו
|-
|colspan=3|מאמן:
|-
|colspan=4| מסימיליאנו אלגרי
|}
|valign="top"|
|valign="top" width="50%"|
{| style="font-size: 90%" cellspacing="0" cellpadding="0" align=center
|colspan="4"|אינטר:
|-
!width=25| !!width=25|
|
|-
| שוער || 1 || ז'וליו סזאר
|-
| מגן ימני || 4 || חבייר זאנטי (קפטן)
|-
| בלם || 23 || אנדראה ראנוקיה
|-
| בלם || 25 || וולטר סמואל
|-
| בלם || 26 || כריסטיאן קיבו
|-
| מגן שמאלי || 20 || ג'ואל אובי 
|-
| קשר הגנתי || 8 || טיאגו מוטה
|-
| קשר || 5 || דיאן סטנקוביץ' 
|-
| קשר || 11 || ריקרדו אלברס 
|-
| קשר התקפי || 10 || וסלי סניידר 
|-
| חלוץ מרכזי || 9 || סמואל אטו
|-
|colspan=3|מחליפים:
|-
| שוער || 12 || לוקה קסטלאצי
|-
| הגנה || 44 || מתיאו ביאנצ'טי
|-
| הגנה || 37 || דוד פראוני 
|-
| קישור || 77 || סאלי אלי-מונטארי
|-
| התקפה || 7 || ג'אמפאולו פאציני 
|-
| התקפה || 27 || גוראן פאנדב
|-
| התקפה || 30 || לוק קסטניוס 
|-
|colspan=3|מאמן:
|-
|colspan=4| ג'אן פיירו גספריני
|}
|}
{| width=100% style="font-size: 90%"
|
עוזרי השופט:
 מסימיליאנו גרילי
 כריסטיאנו קופלי
 שופט רביעי:
 פאולו סילביו מזולני
|}

==ראו גם==
* עונת 2011/2012 בסרייה א'

==הערות שוליים==

קטגוריה:אינטר מילאנו
קטגוריה:בייג'ינג: תחרויות ספורט
סופר קאפ 2011
קטגוריה:תחרויות כדורגל ב-2011
קטגוריה:תחרויות כדורגל ברפובליקה העממית של סין
קטגוריה:2011 ברפובליקה העממית של סין
איילין וולש

איילין וולש (באנגלית: Eileen Walsh; נולדה ב-16 באפריל 1977) היא שחקנית אירית.

==ביוגרפיה==
וולש נולדה וגדלה בקורק שבאירלנד במשפחה קתולית. היא לא התכוונה להיות שחקנית, עד שהלכה בעקבות אחותה הגדולה, קתרין, שאף היא שחקנית, והחלה להשתתף בסדנאות תיאטרון. הפריצה שלה הייתה כשלוהקה לתפקיד ראנט (Runt) בהפקה הבימתית של הסרט "תאומי הדיסקו" שזכתה לביקורות מהללות. אחר כך הופיע בסרטי קולנוע כגון "כשברנדן פגש את טרודי", "האחיות מגדלנה", והסרט " The End".

ב-2008 זכתה וולש בפרס השחקנית הטובה ביותר בפסטיבל הסרטים טרייבקה על הופעתה בסרט "Eden" בתפקיד ברדה, עקרת בית בודדה שכוח הרצון שלה עומד למבחן.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 1996
|
| dir="ltr" | The Van
| נערה
|
|-
| rowspan="2" | 1997
|
| dir="ltr" | Messaggi quasi segreti
| ילדה מס' 2
|
|-
| מיס ג'ולי
| dir="ltr" | Miss Julie
| משרתת
|
|-
| 1999
|
| dir="ltr" | Janice Beard 45 WPM
| ג'ניס בירד
|
|-
| 2000
| כשברנדן פגש את טרודי
| dir="ltr" | When Brendan Met Trudy
| שיבון
|
|-
| 2001
|
| dir="ltr" | Look
| טריש
| סרט קצר
|-
| rowspan="2" | 2002
| האחיות מגדלנה
| dir="ltr" | The Magdalene Sisters
| כריספינה
|
|-
| ניקולס ניקלבי
| dir="ltr" | Nicholas Nickleby
| הילדה המופלאה
|
|-
| 2003
|
| dir="ltr" | Lula Fantastic
|
| סרט טלוויזיה קצר
|-
| rowspan="2" | 2005
|
| dir="ltr" | Pure Mule
| תרז פארל
| סדרת טלוויזיה
|-
|
| dir="ltr" | 33X Around the Sun
| רות
|
|-
| rowspan="2" | 2008
|
| dir="ltr" | Eden
| ברידה פארל
|
|-
|
| dir="ltr" | The End
| ג'סיקה
| סרט קצר
|-
| rowspan="2" | 2009
|
| dir="ltr" | Triage
| ד"ר כריסטופר
|
|-
|
| dir="ltr" | The Ballad of Kid Kanturk
| מונה
| סרט קצר
|-
| 2010
|
| dir="ltr" | Snap
| כריס
|
|-
| 2015–2019
| קטסטרופה
| dir="ltr" | Catastrophe
| קייט
| סדרת טלוויזיה; 6 פרקים
|-
| rowspan="2" | 2017
| טובת הילד
| dir="ltr" | The Children Act
| נעמי הנרי
|
|-
|
| dir="ltr" | Maze
| קייט מרלי
|
|-
| 2018
| נשים על הקצה
| dir="ltr" | Women On the Verge
| אליסון
| סדרת טלוויזיה
|-
| 2021
|זאב
| dir="ltr" | Wolf
|ד"ר אנג'לי
|
|-
| 2024
| דברים קטנים כאלה <small>(אנ')</small>
| dir="ltr" | Small Things like These
| איילין פורלונג
|
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה איריות
קטגוריה:איריות שנולדו ב-1977
Sing Hallelujah (שיר של ד"ר אלבן)

Sing Hallelujah (בעברית: שיר הללויה) הוא שיר שבוצע על ידי הזמר השוודי ממוצא ניגרי, ד"ר אלבן, ויצא לאור בשנת 1993.

השיר הגיע למקום החמישי במצעד המוזיקה האוסטרלי.

==רקע==
השיר הוקלט בשנת 1992 והיה לסינגל השלישי של ד"ר אלבן מתוך אלבום האולפן השני שלו "One Love". השיר היה ללהיט בינלאומי, וזכה להצלחה רבה במצעדי פזמונים באירופה. במצעד הסינגלים הבריטי הגיע השיר למקום ה-16. שיר זה יצא לאחר השיר "It's My Life", שאף הוא זכה להצלחה רבה.

עשור לאחר יציאת השיר הוציא ד"ר אלבן גרסה מחודשת לשיר.

25 שנים לאחר שהשיר יצא לאור אמר ד"ר אלבן:"זה היה שיר ענק שאנשים מדברים עליו עד היום. יש שירים שעוברים את מבחן הדורות. זה מסוג השירים שלא מזדקנים. על צילום הוידאו קליפ אמר:"צילמנו בווניס ביץ' בלוס אנג'לס, והיה ממש קר בחוף, המון רוח. אני זוכר שהגענו, צילמנו ממש מהר וחזרנו, כל אחד ברח למקום שבו יוכל להתחמם".

==ביקורת==
מגזין בילבורד כתב על השיר:"השיר מגיע לאחר "It's my life" שהיה להיט גדול באירופה ובאנגליה. ההקלטה מלאת המרץ... וכל שנותר לך הוא להרים את הידיים לשמיים ולשיר את הפזמון הקליט"

==קישורים חיצוניים==

==הערות שוליים==

קטגוריה:שירי 1993
קטגוריה:שירים באנגלית
זיגומטורוס

זיגומטורוס (שם מדעי: Zygomaturus) הוא סוג נכחד של חיית כיס ענקית דומה לוומבט ממשפחת הדיפרוטודוניים אשר חי בפליסטוקן לפני 45,000 שנה בערך בערבות אוסטרליה.

יונק זה הגיע למשקל 500 ק"ג, לאורך 2.5 מטר ולגובה 1.5 מטר בכתפיו. הוא כנראה חי בדומה להיפופוטם גמדי והיה בעל נחיריים בקצה הראש כמותו. הוא רעה בביצות ובערבות העשב של אוסטרליה בעדרים ורעה עשבים או קנים וייתכן שנע גם לאורך מישורי החופים. שיניו החותכות הגדולות עזרו לו לכרסם את הצמחייה, בדומה לשיניו של הוומבט. בניגוד להיפופוטמים הוא היה בעל כיס בקצה בטנו, שם הוא גידל את גוריו עד שהם גדלו.

לא ברור ממה יצור זה נכחד אך ייתכן שזה קשור להגעת האדם לאוסטרליה במשך הפליסטוקן, בדומה לקרובו הדיפרוטודון.

==קישורים חיצוניים==

קטגוריה:דיפרוטודוניים
קטגוריה:מגה-פאונה של הפליסטוקן באוסטרליה
קטגוריה:כיסאים שחיו בפליסטוקן
קטגוריה:מאובני טקסונים שתוארו ב-1857
וירג'יניה סיטי

וירג'יניה סיטי (באנגלית: Virginia City) היא יישוב לצורכי מפקדים () במדינת נבדה שבארצות הברית. היישוב נבנה באמצע המאה ה-19 כעיירת כורים, ונחשב כיום לאטרקציה תיירותית.

== היסטוריה ==
וירג'יניה סיטי הוקמה כעיירת כורים בשנת 1859, לאחר שהתגלה באזור מרבץ עשיר של כסף שזכה לכינוי "קומסטוק לואד". היה זה מרבץ הכסף הראשון שהתגלה בארצות הברית, והוא עורר מעין "בהלה לכסף", בדומה לבהלה לזהב שהתרחשה מספר שנים לפני כן. בעקבות אלפי הכורים שנהרו למקום הגיעו גם סוחרים ויזמים, וכך הוקמה העיירה.

בשנות ה-70 של המאה ה-19 מנתה אוכלוסיית העיר כ-30,000 תושבים, אולם שרפה גדולה שפרצה בעיר בשנת 1875 וכילתה חלקים נרחבים ממנה סימנה את תחילת סוף הבהלה לכסף. בעוד שחלק מתושבי העיר בנו אותה מחדש, עד שנת 1880 נטשו אותה רוב הכורים.

במרוצת השנים קמו באזור וירג'יניה סיטי כ-100 מכרות והופקו בסך הכל כשבעה מיליון טונות של כסף, שעל פי אמות מידה של תקופתנו שווה ערך לכ-600 מיליון דולר.

=== המאה ה-20 ואילך ===
בשנת 1935, בעקבות חוקים פדרליים שעוררו עניין מחודש במחיר הזהב, זכתה וירג'יניה סיטי לחיים חדשים. רחובותיה הראשיים נסללו מחדש, פאבים ומוזיאונים שופצו ושוחזרו. בשנת 1961 הוכרז אזור הכרייה של העיר כאתר היסטורי לאומי.

כיום כלכלת העיר מתבססת בעיקר על תיירות, ומושכת כ-2 מיליון תיירים מדי שנה. יש בה מבנים היסטוריים שנשתמרו או שוחזרו במטרה להעניק לתיירים אווירה של המאה ה-19, החל מאכסניות שממוקמות במבנים אותנטיים מן התקופה, המשך במוזיאונים המציגים פריטים תקופתיים ומרכזי מבקרים שמאפשרים לתיירים להתנסות בכריית כסף וכלה בפסטיבלים ואירועים שנתיים. בין האטרקציות התיירותיות בעיר: מוזיאון ה-Fourth Ward School, השוכן במבנה בית ספר בן ארבע קומות משנת 1876 ומציג את ההיסטוריה של אזור קומסטוק; מוזיאון המשטרה בו ניתן לבקר בתאי כלא אותנטיים של התקופה; כנסיות מזרמים שונים בנצרות ועוד.

== וירג'יניה סיטי והתרבות האמריקאית ==
וירג'יניה סיטי משולבת בתרבות האמריקאית בדרכים שונות. למשל:
* מקור שם העיר: וירג'יניה סיטי מכונה על שמו של אחד מן הכורים הראשונים שהגיעו לאזור, ג'יימס פנימור, שזכה לכינוי "אולד וירג'יני". על פי הפולקלור האמריקאי, פנימור נהג להשתכר מדי יום לאחר סיום עבודות הכרייה, וערב אחד מעד ושבר בקבוק ויסקי. על מנת שהמשקה לא יתבזבז לשווא, הכריז "אולד וירג'יני" כי הוא למעשה מבצע טקס הטבלה והצהיר: "I baptize this place Virginia Town" (אני מטביל את המקום הזה כעיירה וירג'יניה). סיפור נפוץ אחר הוא שתושבי המקום בחרו יחד את השם וירג'יניה סיטי לכבודו של פנימור, שהיה דמות אהובה בהיסטוריה של העיר.
* אחד מן האמריקאים שהגיעו לאזור במטרה להתעשר מכריית כסף היה סמואל לנגהורן קלמנס, שלאחר שנחל כישלון בחיפוש כסף הפך לעיתונאי עבור עיתון מקומי תחת שם העט מארק טוויין ובהמשך כתב את הרפתקאות טום סוייר והאקלברי פין.
* דמות אחרת ששמה נקשר בווירג'יניה סיטי היא ג'וליה בולט, זונה מצליחה שהתגוררה ופעלה בעיר, וסיפור חייה הטראגי היווה השראה למגוון יצירות פופולריות בתרבות האמריקאית.
* וירג'יניה סיטי היא העיר הגדולה הסמוכה ביותר לחוות פונדרוסה, בה התרחשה עלילת סדרת הטלוויזיה המצליחה "בוננזה". העיר גם הייתה זירת ההתרחשות של מערבון בשם "וירג'יניה סיטי", בו שיחקו בין היתר ארול פלין והמפרי בוגרט.

== קישורים חיצוניים ==

* 
* [https://www.megalim.co.il/21750/279/1037/928/ אודות העיר] , באתר מגלים
* [https://www.lametayel.co.il/וירגניה+סיטי++נבדה אודות העיר] באתר למטייל
* 

== הערות שוליים ==

קטגוריה:נבדה: יישובים
קטגוריה:יישובים שהוקמו ב-1859
קטגוריה:ארצות הברית: יישובים לצורכי מפקד אוכלוסין
אסלן לפינאגוב

אסלן אלאנוביץ' לפינאגוב (ברוסית: Аслан Аланович Лаппинагов; נולד ב-9 באוגוסט 1993) הוא ג'ודוקא רוסי אשר מתחרה בקטגוריית המשקל עד 81 ק"ג.

== קריירה ==
ביולי 2016, לפינאגוב זכה במדליה הראשונה שלו בתחרות מהסבב העולמי כאשר זכה במדליית זהב בגראנד סלאם טיומן שבמדינת הולדתו לאחר שניצח בגמר את סיידאי סאטו היפני. בדצמבר 2016 לפינאגוב זכה במדליית ארד בגראנד סלאם טוקיו היוקרתי כאשר ניצח באיפון את דמיאן שוורנוביצקי הפולני בקרב על המדליה.

באליפות אירופה 2017 שנערכה בוורשה, זכה לפינאגוב במדליית הארד. הוא הגיע עד שלב רבע הגמר בו הפסיד לזבדה רקוויאשווילי הגיאורגי ונשר לקרבות בית הניחומים שם ניצח את איבליו איבאנוב הבולגרי ועלה לקרב על מדליית הארד בו גבר באיפון על פרנק דה ויט ההולנדי. עוד באותה השנה הוא זכה במדליית כסף בטורניר המאסטרס שנערך בסנט פטרבורג ובמדליית זהב בגראנד פרי דיסלדורף לאחר שניצח בגמר את אטילה אונגוורי ההונגרי.

באליפות אירופה 2018 שנערכה בתל אביב, לפינאגוב זכה שוב במדליית הארד. הוא הגיע עד שלב חצי הגמר בו הפסיד בעונשים לשגיא מוקי הישראלי ונשר לקרב על הארד בו גבר באיפון על אנרי אגוטידזה הפורטוגלי. עוד באותה השנה לפינאגוב זכה במדליית כסף בטורניר המאסטרס שנערך בגואנגג'ואו.

==זכיות בתחרויות מהסבב העולמי==
{| class="wikitable"
! שנה
! קטגוריה
! עיר
! מדינה
|-
| 2016
| גראנד סלאם
| טיומן
| 
|-
| 2017
| גראנד פרי
| דיסלדורף
| 
|-
| 2020
| גראנד פרי
| תל אביב
| 
|}

==קישורים חיצוניים==

* [https://www.judoinside.com/judoka/66544/Aslan_Lappinagov/judo-career אסלן לפינאגוב] באתר JudoInside

==הערות שוליים==

קטגוריה:ג'ודוקא רוסים
קטגוריה:רוסים שנולדו ב-1993
אאוריזיגומה

אאוריזיגומה (שם מדעי: Euryzygoma) הוא סוג נכחד של יונק כיס ממשפחת הדיפרוטודוניים אשר חי בין הפליוקן לפליסטוקן באוסטרליה. בסוג זה היה מין אחד - Euryzygoma dunense, אשר נחקר ב-1921 בקווינסלנד ובניו סאות' ויילס. 

המאובנים שנמצאו ממנו היו שרידי שיניים חדות בודדות ורק בהמשך התגלתה גם גולגולת מוארכת וגבוהה מעט. הוא נחשב לקרוב מאוד לנוטותריום (Nototherium) שחי באותו אזור.

יונק זה הגיע למשקל של 500 ק"ג ולאורך 2.5 מטר והוא היה בעל עצמות לחיים מוגדשות שהזכירו עצמות לחיים של חזיר יבלות ואולי נועדו למטרות לחימה או חיזור. הוא חי ביערות יבשים של עצי אקליפטוס שצמחו בקווינסלנד ומזרח אוסטרליה ובערבות שיחים, מהם הוא ניזון. כיסי הלחיים הגדולים שלו עזרו לו לשאת יותר מזון.

==קישורים חיצוניים==

קטגוריה:בעלי חיים שתוארו ב-1921
קטגוריה:טקסונים שתוארו בידי אלברט הבר לונגמן
קטגוריה:דיפרוטודוניים
קטגוריה:מגה-פאונה של הפליסטוקן באוסטרליה
קטגוריה:כיסאים שחיו בנאוגן
קטגוריה:כיסאים שחיו בפליסטוקן
קטגוריה:מאובני טקסונים שתוארו ב-1921
מואמבוטסה הרביעי, מלך בורונדי

מואמבוטסה הרביעי באנגיריסנגה (בצרפתית/קירונדי: Mwambutsa IV Bangiricenge; 6 במאי 1912 - 26 במרץ 1977) היה מלך (mwami) בורונדי ממות אביו ב-16 בדצמבר 1916 ועד להדחתו ב-8 ביולי 1966.

== ביוגרפיה ==
נולד לשושלת המלכים של בורונדי, משבט הטוטסי. כאשר הפך למלך היה אך בן שלוש ולכן מלכה במקומו אמו, ריריקומוטימה (Ririkumutima), כמלכה עוצרת, בסיוע מספר בני משפחה. השלטון המלוכני עמד בראש היררכיה של שלטון עצמי ושיתף פעולה עם השלטון הקולוניאליסטי של מזרח אפריקה הגרמנית. בשנת 1916 נכבשה בורונדי על ידי הבלגים, אשר המשיכו את השלטון המונרכיסטי המקומי במסגרת מנדט חבר הלאומים שקיבלו על טריטוריית רואנדה-אורונדי. בשנת 1925 אישר המשטר הבלגי מועצת עוצרים. ב-28 באוגוסט 1929 הגיע מואמבוטסה לבגרות והחל למלוך בזכות עצמו. 

עם קבלת עצמאות בורונדי ב-1 ביולי 1962 היא הוגדרה כמונרכיה חוקתית ומואמבוטסה היה לראש הממלכה העצמאית. באותה עת בוטלה המלוכה ברואנדה, שקיבלה עצמאות כרפובליקה. מבחינה היסטורית רוב המשרות הבכירות ככולן היו בידי שבט המיעוט הטוטסי, אשר שלט על רוב משבט ההוטו. מואמבוטסה ביקש לשנות מצב זה בצעדים מתונים וזהירים ונהנה מפופולריות בקרב מתונים משני השבטים. ב-18 באוקטובר 1965 אירע ניסיון הפיכה צבאית של קציני צבא וז'נדרמריה משבט ההוטו, שהרפורמות של מואמבוטסה לא היו די מקיפות ומהירות לדעתם. הם התקיפו את ארמון המלוכה והצליחו לירות בראש הממשלה. ניסיון ההפיכה דוכא על ידי שר הביטחון, טוטסי אנטי-מלוכני בשם מישל מיקומברו (Michel Micombero) שהוביל בהמשך לטבח בהוטו. המלך מואמבוטסה עצמו נמלט לגלות בקונגו-לאופולדוויל ומיקומברו הפך לדמות הדומיננטית בבורונדי. ב-26 במרץ 1966 הודח המלך רשמית ואנשיו של מיקומברו המליכו תחתיו את בנו, נטרה החמישי, שבחר במיקומברו כראש ממשלה. ב-28 בנובמבר אותה שנה הדיח מיקומברו את נטרה החמישי מכיסאו והפך לדיקטטור.

מואמבוטסה עבר לשווייץ, שם חי בגלות עד מותו.

;מואמבוטסה הרביעי בעת ביקורו בישראל בדצמבר 1962
<gallery>
קובץ:A meeting David Ben-Gurion and king Mwambutsa of Burundi. D796-026.jpg|בפגישה עם דוד בן-גוריון במלון המלך דוד
קובץ:King Mwambutsa of Burundi visiting kibbutz Alumot. D796-053.jpg|בביקור בקיבוץ אלומות בחנוכה
קובץ:Mwambutsa - Ben Zvi 1962.jpg|לוחץ את ידו של נשיא המדינה יצחק בן-צבי
</gallery>

== קישורים חיצוניים ==

* [http://www.thinkingafrica.org/V2/2015-as-a-repeat-of-1965-in-burundi-the-stubbornness-of-political-history/ 2015 as a Repeat of 1965 in Burundi: The Stubbornness of Political History]
* 
* 
* 

קטגוריה:בורונדי: היסטוריה
קטגוריה:בורונדי: פוליטיקה
קטגוריה:בורונדים
קטגוריה:מלכים אפריקאים
קטגוריה:ילידי 1912
קטגוריה:נפטרים ב-1977
נוטותריום

נוטותריום (שם מדעי: Nototherium; מילולית: "בהמה דרומית") הוא סוג נכחד של יונק כיס ממשפחת הדיפרוטודוניים אשר חי באוסטרליה במהלך הפליוקן והפליסטוקן. הוא קיבל את שמו ב-1845 בידי החוקר הנודע ריצ'רד אוון.

יונק גדול זה היה קרובו של הדיפרוטודון הענקי והיה בעל שיניים טוחנות גדולות מאוד, איתם הוא לעס צמחייה קרקעית והיה בעל מחיצת אף גבוהה והוא הגיע לגודל דומה לקרנף אך בניגוד לקרנף היה בעל כיס בקצה בטנו. הוא רעה במישורי אוסטרליה בעדרים ושימש מזון לטורפים גדולים כמו המגלניה ואריה הכיס.

==קישורים חיצוניים==

קטגוריה:בעלי חיים שתוארו ב-1845
קטגוריה:דיפרוטודוניים
קטגוריה:מגה-פאונה של הנאוגן באוסטרליה
קטגוריה:מגה-פאונה של הפליסטוקן באוסטרליה
קטגוריה:כיסאים שחיו בנאוגן
קטגוריה:כיסאים שחיו בפליסטוקן
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1845